34 G. C. B. SURINGAR ORATIO. 



Sic tibi iam gloriae fores apertae sunt, tibique viaiit laudis ingresso ad 

 iiiaiora et grandiora patefactus est aditus. 



Itaque tu eodera, quo coepisti, cursu gnaviter perge et in studiorum 

 tuorum curriculo, ut nuperrime, sic porro etiam experire, nihil esse volen- 

 tibus arduum. Nummo, quern tibi dedi, insculpta leguntur verba: //Honos 

 alit artes." Idem vero philosophus, cuius haec verba sunt, potion etiam 

 iure dixit: //fortes et sapientes viri non tarn praemia sequi solent recte 

 factorum, quam ipsa recte facta." Tu igitur haec potissimum sequi pergas, 

 et propediem sacro muneri admotus, commendes aliis. Quod si feceris, 

 optima quaevis de te , tuisque studiis, horumque fructibus augurari nobis licebit. 



In Vos tandem, luvenes optirni, Leidensis Academiae alumni, rnea oratio 

 desinit. In vestro Ordine desiderari duos optimae indolis adolescentes , 

 loannem Henricum Regenbogen et Guilielmum Georgium Marinum van der 

 Mee, huiic Theologiae, ilium Medicinae studiosum, utfumque, post bre- 

 vissimam in academia moram, subito brevique morbo exstinctos, est quod 

 vobiscum, cum parentibus et amicis graviter doleamus, Itaque his iterum 

 exemplis didicimus, mortem saepissime de improvise pulsare fores et ne 

 florem quidem aetatis ab extremo fato esse immuneni. Neque tamen haec 

 cogitatio, generosi luvenes, sed longe magis, quae in vobis vestrisque 

 studiis collocata est parentum , praeceptorum et universae patriae spes , 

 optimum et efficacissirnurn vobis sit, si quo subinde indigeatis, ad omnia, 

 quae bona, honesta et laudabilia sunt , incitarnentum. Cogitate, quaeso, 

 saepius , quae apud veterem scriptorem leguntur verba : // Sui cuique mores 

 flngunt fortunam." Hac enim sententia, quae proverbii vim et auctoritatem 

 propemodum nacta est, hoc vobis, in hac statione collocatis, significari 

 ceiisete, omnem omnino totius reliquae vitae vestrae exspectationem ab 

 academica vita pendere. Quod si vobis persuasum sit , agite , in sapientiae 

 et virtutis studio vigiles estote et in utramque sic incumbite, ut a V9stris 

 moribus, vestroque ingenii cultu et humanitate praecipuas suas laudes 

 repetere possit, quae nobis curae cordique est, quae instar rnatris nos 

 diligit , quamque nos vicissim amamus et , quamdiu spirabimus , amare 

 pergemus, Academia Lugduno-Batava ! 



